Maksim Shatskix mavsum oxirigacha “Rux” klubi bilan shartnoma imzoladi

Lvov viloyati chempionatida ishtirok etuvchi Vinnikovning “Rux” klubi O‘zbekiston milliy terma jamoasining sobiq sardori Maksim Shatskix bilan mavsum oxirigacha shartnoma imzoladi, deb xabar beradi “Olamsport.com”.

Bu bilan 36 yoshli o‘zbekistonlik futbolchi yil yakuniga qadar o‘z sport formasini ushlab turishni maqsad qilgan. Maksim Shatskix o‘z qarorini shunday izohladi.
“Shaharga kelib, vaziyat bilan yaqindan tanishdim. Bu yerda futbol o‘ynash uchun yetarlicha sharoitlar yaratilgan. Ayniqsa, futbol maydoniga gap yo‘q. Premyer-ligada ham bunday maydonlar kam.
To‘g‘ri, ‘Rux’ taniqli klub emas, lekin jamoa tizimida ishlaydigan barcha futbolni jonidan ham ortiq sevadi. Shu jumladan, klub prezidenti Grigoriy Kozlovskiy ham. Muxlislari alohida mavzu. ‘Rux’ni tanlashimga yetarlicha sabablar bo‘ldi”, — dedi Shatskix.